Românul care a salvat 200 de case tradiționale bucovinene, aflate pe punctul de a fi demolate. Meșterul popular le caută un nou proprietar și le renovează
Iosif Cîrstean are 46 de ani, locuiește în localitatea Bilca și lucrează ca meșter popular în lemn. Suceveanul a dezvoltat o adevărată pasiune pentru conservarea caselor tradiționale bucovinene, care sunt pe punctul de a fi demolate. Le achiziționează de la proprietari și le reface în alte locații, dându-le o strălucire aparte.